खेल की सुध खिलाड़ियों की, खेलमंत्री के लिए बन रहा ऑफिस
अधुरा पड़ा स्वीमिंग पुल
खेलमंत्री का तैयार होता ऑफिस
खेलकी सुध और ही खिलाड़ियों की लेकिन खेलमंत्री खींवसर के लिए एसएमएस स्टेडियम में ऑफिस का काम जरूर जोर-शोर चल रहा है। इस पर लगभग 15-20 लाख रुपए खर्च होने की उम्मीद है। कई साल से खिलाड़ियों को प्रताप अवार्ड नहीं मिले, कोचों को वशिष्ठ अवार्ड नहीं मिले लेकिन इसकी फिक्र किसी को नहीं है। कुछ दिन पहले खींवसर ने एक कार्यक्रम में घोषणा की थी कि फरवरी तक ये अवार्ड दे दिए जाएंगे लेकिन अब मार्च शुरू हो गया है। इतना ही नहीं पिछले बजट में जो घोषणाए खेलों के लिए की गई थीं उनमें से कुछ पर तो अभी तक काम भी शुरू नहीं किया गया है और दूसरे बजट की तैयारी हो चुकी है।
बुधवार को वन मंत्रालय की मीटिंग भी स्पोर्ट्स काउंसिल में हुई
गजेंद्रसिंह खींवसर के पास वन मंत्रालय भी है। बुधवार को उस समय हद हो गई जब वन मंत्रालय की मीटिंग भी स्पोर्ट्स काउंसिल में आयोजित की गई। इस मीटिंग में खींवसर के साथ-साथ वन मंत्रालय के अधिकारी भी मौजूद थे।
{10 करोड़ की लागत से खेल भवन : अभीतक नींव भी नहीं रखी गई।
{स्टेटलेवल टैलेंट हंट का आयोजन: अभीतक नहीं हुआ।
{5पंचायत समिति में इंडोर हॉल का निर्माण : अभीतक शुरू ही नहीं हुआ।
{राज्यके विभिन्न स्टेडियमों का निर्माण मरम्मत : राशिवित्त विभाग के स्वीकृति हेतु भेजी गई है।
{निजीजनसहभागिता के आधार पर खेल एकेडमी : अभीसिर्फ प्रयास ही किए जा रहे हैं। एसबीबीजे ने जरूर टेनिस एकेडमी हेतु 50 लाख देने पर सहमति जताई है।
{कबड्डी-हॉकीको रिको आरएसएमएम स्पांसर करेंगे : प्रस्तावतैयार कर भिजवाने की प्रक्रिया ही चल रही है।
कहां-कहां काम अधूरे पड़े हैं या शुरू ही नहीं हुए
{पिछले4 महीने से एसएमएस स्टेडियम के स्वीमिंग पूल का काम अधूरा पड़ा है।
{विद्याधर नगर स्टेडियम के इनडोर हॉल की सुध लेने वाला कोई नहीं है।
{खिलाड़ियों के लिए हॉस्टल बनाने के लिए अभी तक नींव भी नहीं रखी गई है।
{राज्य स्तरीय टैलेंट हंट का आयोजन जयपुर में किया जाना था, अभी तक नहीं हुआ।
{3 साल से बी कैटेगरी के खिलाड़ियों को उनके प्रदर्शन का अवार्ड नहीं मिला है।
{2016-17 के बाद से कैटेगरी के खिलाड़ियों को भी पैसा नहीं मिला है।
{रियो गए राजस्थान के 4 खिलाड़ियों को 10-10 लाख रुपए देने की घोषणा खेलमंत्री ने की थी वह भी अभी तक नहीं दिए गए।
किस मद में कितना हो रहा खर्च
कंस्ट्रक्शनपर 4.99लाख
फॉल्स सीलिंग 4.80लाख
लकड़ी का फर्श 1.50लाख
फर्नीचर-एसी आदि 5.00लाख
(संभावित)
इससे पहले कभी खेलमंत्री का ऑफिस नहीं बना यहां
एसएमएसस्टेडियम के 57 साल के इतिहास में कभी किसी खेलमंत्री का कार्यालय एसएमएस स्टेडियम में नहीं बना। कोई खेलमंत्री यहां नहीं बैठा। पहली बार खींवसर के लिए यह कार्यालय तैयार हो रहा है। शासन सचिवालय में कार्यालय होने के बाद एसएमएस स्टेडियम में एक और कार्यालय खोलने की क्या जरूरत। वैसे भी राजस्थान स्पोर्ट्स काउंसिल ऑटोनोमस बॉडी है। ऑटोनोमस बॉडी में चेयरमैन ही सर्वेसर्वा होता है। मौजूदा समय में राजस्थान स्पोर्ट्स काउंसिल के चेयरमैन जेसी महांति हैं। खेलमंत्री के ऑफिस के लिए अलग से कोई बजट भी नहीं रखा गया था इसका सारा खर्चा बजट में स्टेडियम के रखरखाव और विकास कार्यों के लिए रखे गए मद से किया जा रहा है।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva hin_Deva bho_Deva mag_Deva hin_Deva hin_Deva